|  |
| --- |
|  |
| Eksamensopgave |
| Visualisering 2 - web construction |

|  |  |
| --- | --- |
| Formalia: |  |
| Afdeling | AspIT Sønderjylland |
| Underviser | Hanne Lund |
| Censor | Preben Bisgaard |
| Forløb | Modulperiode 3, efterår 2019 |
| Opgaven udleveres | Onsdag, d. 15. januar 2020 kl. 08:45 |
| Opgaven afleveres | Torsdag, d. 16. januar 2020 kl. 15:00 |
| Der arbejdes følgende dage i tidsrummet 08:45 – 15:00 | Onsdag, d. 15. januar 2020 og  Torsdag, d. 16. januar 2020 |

Indholdsfortegnelse

[1 Webside til Fantasybooks.dk 3](#_Toc29477313)

[1.1 Indledning 3](#_Toc29477314)

[1.2 Kravspecifikation 3](#_Toc29477315)

[1.2.1 Overordnede krav 3](#_Toc29477316)

[1.2.2 Krav til design 4](#_Toc29477317)

[1.2.3 Krav til layout 5](#_Toc29477318)

[2 Produkt til aflevering 7](#_Toc29477319)

[3 Regler i eksamenslokalet 8](#_Toc29477320)

[4 Bedømmelseskriterier og evaluering 8](#_Toc29477321)

[4.1 Eksamen 9](#_Toc29477322)

[4.2 Karakterskala 10](#_Toc29477323)

# Webside til Fantasybooks.dk

## Indledning

Virksomheden Fantasybooks er en lille en-mands virksomhed, som har haft en fysisk butik i Århus i to år. Virksomheden har valgt Århus som hjemby, da det er her virksomhedens ejer også bor, og da virksomhedsejeren har sin primære kundekreds i de større byer i Danmark. Den primære målgruppe for butikken er kvinder i alderen 15 – 30 og mænd i alderen 15 – 40. Virksomheden vil gerne have en hjemmeside til at nå ud til en større potentiel kundegruppe, og herudover vil virksomheden begynde at sende brugte bøger ud til online kunder. Da varerne ofte udskiftes afhængigt af, hvilke brugte bøger, der kommer ind, giver det ikke mening for virksomheden at oprette en decideret webshop, men hjemmesiden skal anvendes til at signalere både det nørdede fantasyunivers, som bøgerne repræsenterer, og som kunderne søger, samt et litterært signal, som giver indtryk af et privat bibliotek eller en gammel bogbutik.

## Kravspecifikation

I det følgende kan du finde de forskellige krav, der er til websiden. Kravene er opdelt efter overordnede krav, krav til design og krav til layout.

### Overordnede krav

For websiden gælder der følgende overordnede krav, som skal overholdes:

* Skal være responsiv og designes mobile first. Websiden skal fungere på mobile enheder og på desktop enheder
* Skal anvende semantisk HTML
* Skal tage hensyn til SEO
* Skal anvende både HTML, CSS og JavaScript
* Skal indeholde enten CSS Grid eller CSS Flexbox
* Må gerne indeholde kode, som du har hentet på nettet eller fra noget, du har lavet tidligere, men du skal kunne forklare, hvordan koden fungerer

### Krav til design

Du skal selv tage stilling til designet af hjemmesiden.

Dine designvalg skal dokumenteres i en styleguide, som skal afleveres ved afslutning af opgaveperioden.

Din styleguide skal indeholde følgende:

* valg af farver med hex eller hsl kode samt hvor du vil anvende disse farver på siden
* valg af skrifttype, samt hvor du vil anvende den/dem på siden
* valg af komposition: hvordan vil du opbygge siderne og placere de forskellige komponenter på siden

Virksomheden ønsker, at websitet skal afspejle et privat bibliotek eller en gammel bogbutik, gerne med nogle farver, som giver indtryk gamle, mørke træmøbler og læderindbundne bøger. Virksomheden har vedlagt følgende billede, som kan bruges til inspiration til den stemning, som de ønsker at signalere:



Virksomheden ønsker et farveskema, som er baseret på varme, mørke, brune og rødlige farver.

### Krav til layout

Alle tekster til siden finder du i mappen ”tekster”.

Alle billeder til siden finder du i mappen ”img”.

Alle tekster og billeder til brugte bøger, som er til salg i secondhand storen finder du i mappen ”secondhand”.

Alle tekster og billeder til top-10 listerne, finder du i mappen ”top10”

#### Header

Websitet skal indeholde en header med virksomhedens navn (evt. som logo) og en menustruktur. Denne header skal gå igen på alle sider både på mobil- og desktopvisning. Menustrukturen må gerne være forskellig på desktop (horisontal menu) og mobil (hamburgermenu).

#### Footer

Ikonerne til de sociale medie links kan du finde i det vedlagte materiale.

Dine links i footeren skal ikke nødvendigvis henvise til en korrekt URL. Du må gerne sætte tomme links ind i footeren.

Strukturen med tre kolonner skal anvendes i desktopversionen. Du skal selv finde en god måde at strukturere informationerne i footeren i mobilversionen.

#### Menustruktur

Websitet skal indeholde en menustruktur, som er responsiv. Du vælger selv, hvordan din menu skal se ud på hhv. mobil og desktop.

Menuen skal indeholde menupunkter til de fire sider:

* Secondhand store
* Bogklub
* Top 10 lister
* Kontakt

Herudover skal navnet på virksomheden (eller logoet) give mulighed for at komme tilbage til forsiden, når man klikker på det.

#### Forsideindhold

Forsiden skal i desktopversionen indeholde et slideshow med de tre vedlagte billeder (Cover-SecondhandStore.jpg, Cover-Bogklub.jpg og Cover-HarryPotter.jpg), som automatisk og kontinuerligt skifter mellem alle tre billeder. Slideshowet skal desuden indeholde tre dots, som viser hvilket af de tre billeder, der er aktivt lige nu.

Alle dine billeder i slideshowet skal være klikbare og føre videre til de respektive undersider (Cover-SecondhandStore.jpg linker til secondhandstore.html, Cover-Bogklub.jpg linker til bogklub.html og Cover-HarryPotter.jpg linker til maanedensbog.html).

Slideshowet skal ikke vises i mobilversionen. I stedet skal der på forsiden kun vises billedet Cover-SecondhandStore.jpg.

Forsiden skal desuden indeholde de tre billeder Forside-SecondhandStore.jpg, Forside-Top10.jpg og Forside-MaanedensBog.jpg og de tilhørende tekster, som du finder i filen forsidetekst.txt.

Forsiden skal også indeholde introduktionsteksten, som du finder i filen forsidetekst.txt.

Hvordan du placerer introduktionstekst og de tre forsidebilleder med tilhørende tekster, bestemmer du selv.

Introduktionstekst, de tre billeder og tilhørende tekst skal vises både på mobil og desktop.

De tre billeder og tilhørende tekst skal have tilføjet en animation, når man hover over enten billede eller tekst. Denne animation skal laves med en CSS transition.

#### Indhold på de øvrige sider

Indholdet til de øvrige sider finder du i dokumenterne, som er navngivet det samme som siden. Alle tekster findes i mappen ”tekster”.

Du må gerne indsætte billeder på de øvrige sider. Du må bruge de vedlagte billeder, eller du må også gerne finde dine egne billeder.

Du må også gerne bruge cover-billederne på de sider, som de linker til, hvis det passer ind i dit design af siden.

Slideshowet skal ikke vises på de øvrige sider i desktopversionen - kun på forsiden.

#### Secondhand bøger til salg

I mappen ”secondhand” finder du tekster og billeder til 7 bøger, som skal oprettes som hver sin html side. Du skal selv sørge for at lave en passende opsætning, så alle siderne ser ens ud.

#### Secondhandstore.html

Secondhandstore siden skal indeholde teksten og listen over de brugte bøger, som aktuelt er til salg. Du skal lave links til de 7 bøger, som du har oprettet html-sider til. De øvrige bøger på listen skal ikke være links.

#### Top10lister.html

Denne side skal indeholde links til de tre sider top10danskefantasyforfattere.html, top10fantasyhekse.html og top10nordiskeserie.html. Disse tre sider oprettes med de tilhørende tekster. Du kan desuden vælge at indsætte de vedlagte billeder på top 10 listerne.

#### Kontakt

Du kan vælge at indsætte billedet Fantasybooks-store.jpg.

# Produkt til aflevering

Ved afslutning af opgaveperioden (torsdag, d. 16. januar kl. 15:00) skal følgende afleveres skriftligt (printet) og digitalt (via e-mail på halu@aspit.dk) til din lærer:

* Styleguide
* Skærmprint af følgende:
  + Forside af websitet i mobilversion (den del af siden, som kan ses på startskærmen
  + Forside af websitet i desktopversion
  + En åben hamburgermenu

# Regler i eksamenslokalet

* Du må gerne bruge nettet og dine klassekammerater
* Er du i tvivl om opgavebeskrivelsen, så spørg din lærer
* Opgave og opgaveløsninger må ikke tages med hjem

# Bedømmelseskriterier og evaluering

Der vil i bedømmelsen blive lagt vægt på følgende:

* Fuldstændighed - hvor meget er lavet færdigt?
* Struktur - anvendelse af relevante HTML, CSS og JavaScript teknikker og værktøjer - herunder semantisk HTML
* Hvor SEO venlig fremgår din side
* Hvor godt har du fulgt kravspecifikationen
* Indhold i din styleguide. Hvor godt har du beskrevet dine valg og kan argumentere for dem
* I hvor høj grad du har overblik over din kode
* Du skal kunne svare på hvilke kvalitetssikringstests (QA), du kan lave på siden og hvorfor og hvordan, du vil udføre testen
* Kommentarer, navngivning, overskuelighed og struktur af kode i HTML, CSS og JavaScript med mere
* Hvordan du præsenterer din løsning

## Eksamen

Det fremgår af modulbeskrivelsen for visualisering niveau 2, at:

*”Den mundtlige prøve foregår som en fremlæggelse af elevens løsning af den praktiske opgave for lærer og censor i et tidsrum på 30 minutter inklusive tid til votering.*

*Eleven eksamineres under prøven også inden for fagets læringsmål, såvel faglige som personlige og arbejdsevnemæssige.”*

Eksaminationen gennemføres, uden foregående forberedelse, som en præsentation af den producerede løsning. Eksaminationen gennemføres over 30 minutter, inkl. tid til bedømmelse. Opgaven bedømmes efter 7 trins karakterskalaen og karakteren meddeles eleven.

## Karakterskala

|  |  |  |
| --- | --- | --- |
| Karakter | Betegnelse | Beskrivelse |
| 12 | Den fremragende præstation | Karakteren 12 gives for den fremragende præstation, der demonstrerer udtømmende opfyldelse af fagets mål, med ingen eller få uvæsentlige mangler. |
| 10 | Den fortrinlige præstation | Karakteren 10 gives for den fortrinlige præstation, der demonstrerer omfattende opfyldelse af fagets mål, med nogle mindre væsentlige mangler. |
| 7 | Den gode præstation | Karakteren 7 gives for den gode præstation, der demonstrerer opfyldelse af fagets mål, med en del mangler. |
| 4 | Den jævne præstation | Karakteren 4 gives for den jævne præstation, der demonstrerer en mindre grad af opfyldelse af fagets mål, med adskillige væsentlige mangler. |
| 02 | Den tilstrækkelige præstation | Karakteren 02 gives for den tilstrækkelige præstation, der demonstrerer den minimalt acceptable grad af opfyldelse af fagets mål. |
| 00 | Den utilstrækkelige præstation | Karakteren 00 gives for den utilstrækkelige præstation, der ikke demonstrerer en acceptabel grad af opfyldelse af fagets mål. |
| -3 | Den ringe præstation | Karakteren -3 gives for den helt uacceptable præstation. |

Tabel 1: Karakterskala for visualisering niveau 2